“สรท.” คาดส่งออก ปี 64 ฟื้นโต 3-5% หลังลงนาม RCEP ลุล่วง-วัคซีน “โควิด” คืบ
“สรท.” คาดส่งออก ปี 64 ฟื้นโต 3-5% หลังลงนาม RCEP ลุล่วง-วัคซีน “โควิด” คืบ 
“สรท.” คาดส่งออก ปี 64 ฟื้นโต 3-5% หลังลงนาม RCEP ลุล่วง-วัคซีน “โควิด” คืบ
8 ธ.ค. 2563

สภาผู้ส่งสินค้าทางเรือแห่งประเทศไทย (สรท.) หรือสภาผู้ส่งออก ปรับคาดการณ์การส่งออกไทยในปี 63 หดตัวลดลงระหว่าง -7% ถึง -6% ส่วนปี 64 คาดว่าจะฟื้นมาเติบโต 3-5%
ปัจจัยบวกที่สำคัญในปี 64 คือ
1) ไทยร่วมลงนามไทยความตกลงหุ้นส่วนทางเศรษฐกิจระดับภูมิภาค (RCEP) ครอบคลุมตลาดที่มีประชากรรวมกันถึง 2.2 พันล้านคน ซึ่งคิดเป็น 30% ของประชากรโลก ผลผลิตมวลรวมในประเทศ (GDP) ครอบคลุมถึง 30% ของ GDP โลก และมีมูลค่าการค้ารวมกว่า 10.4 ล้านล้านเหรียญสหรัฐฯ หรือคิดเป็นเกือบ 28% ของมูลค่าการค้าโลก
2) ความคืบหน้าการพัฒนาวัคซีนโควิด-19
3) สินค้ากลุ่มอาหาร และกลุ่มเวชภัณฑ์ทางการแพทย์
4) ระดับราคาน้ำมันที่มีแนวโน้มปรับตัวสูงขึ้นกว่าปี 63
5) การฟื้นตัวอย่างรวดเร็วทางเศรษฐกิจของประเทศจีน
ขณะที่ ปัจจัยเสี่ยงที่เป็นอุปสรรคสำคัญในปี 64 ได้แก่
1.ค่าเงินบาทที่มีทิศทางแข็งค่าอย่างต่อเนื่อง
2.ปัญหาตู้สินค้าขาดแคลน และค่าระวางเรือปรับตัวสูงขึ้น เนื่องจาก
2.1 สายเรือมีนโยบายจัดสรรระวางตู้สินค้า (Space Allocation) และจัดสรรตู้เปล่าหมุนเวียน (Container Allocation)
2.2 การระบาดของโควิดรอบ 2 ในยุโรปและสหรัฐฯ ทำให้ตู้สินค้าตกค้างปลายทางจำนวนมาก
3.การฟื้นตัวอย่างรวดเร็วทางเศรษฐกิจของประเทศเวียดนาม
4.ต้นทุนแฝงในการประกอบธุรกิจของผู้ส่งออกที่ค่อนข้างสูง เนื่องจากกฎระเบียบของไทยที่มีความล้าหลัง รวมถึงมีขั้นตอนดำเนินงานที่ไม่จำเป็นที่ค่อนข้างมาก
5.มาตรการด้านสิ่งแวดล้อมของประเทศคู่ค้าสำคัญ อาทิ สหรัฐอเมริกา สหภาพยุโรป ที่อาจมีการเริ่มบังคับใช้อย่างเป็นทางการในปี 64